قیرقیزیستان خاریجی ایشلر باخانلیغی، قیرقیزیستان تورپاقلاریندا باش وئره‌ن حادثه‌لرین، تاجیکیستان جمهوریتینین قیرقیزیستانا قارشی " اؤنجه‌دن پلانلانمیش قصدلی سلاحلی سالدیریسی" اولاراق دگرلندیریلدیگینی بیلدیردی.
خاریجی ایشلر باخانلیغیندان وئریله‌ن یازیلی آچیقلامادا، "تاجیکیستان طرفینین اینسانلیق دیشی حرکتلری" نتیجه‌سینده، قیرقیزیستان-تاجیکیستان سرحدینده بو گون اعتباری ایله ۴۶ قیرقیزیستان وطنداشینین حیاتینی ایتیردیگی، ۱۴۰ نفرین یارالاندیغی، تخمیناً ۱۴۰ مین اینسانین بؤلگه‌دن اوزاقلاشدیریلدیغی و بؤلگه‌ده بؤیوک مادی زیان میدانا گلدیگی ایفاده ائدیلدی.
آچیقلاما‌دا، تاجیکیستانین تورپاق بوتؤولوگو، دؤولت سرحدلرینین توخونولمازلیغی، اولوسلارآراسی آنلاشمازلیقلارین باریشچیل حلی، گوجدن ایستیفاده ائتمه‌مه، بیرلشمیش میللتلر تۆزۆگونده/منشوروندا و باشقا اولوسلارآراسی سندلرده یئر آلان اینسان حاق و اؤزگورلوکلرینه سایغی کیمی اساس اولوسلارآراسی پرنسیپلری آغیر شکیلده پوزدوغو وورغولاندی.
قیرقیزیستان خاریجی ایشلر باخانلیغینین آچیقلاماسیندا،
"داها اؤنجه الده ائدیلن بوتون آنلاشمالاری پوزان تاجیکیستان جمهوریتینین یاشادیشی و ییخیجی حرکتلرینه قارشی گۆجلو اعتراضیمیزی بیلدیریریک" ایفاده‌لرینه یئر وئریلدی.
آچیقلامادا آیریجا، تاجیکیستان طرفینین حرکتلرینین، گئنیش میقیاسلی بیر دؤولتلر آراسی چاتیشمانین یارانماسینا و بوتؤولوکده اورتا آسیا بؤلگه‌سینده‌کی ثابیتلیگین پوزولماسینا یول آچابیله‌جگینه ده ایشاره ائدیلدی.
قیرقیزیستانین خاریجی ایشلر باخانلیغی، ایکی اؤلکه آراسینداکی دارتیشمالارین دانیشیقلار ماساسی آرخاسیندا یالنیز باریشچیل یوللارلا، سیاسی و دیپلوماتیک یؤنتملرله حل ائدیلمه‌سینین  ضرورتی ایله باغلی دییشمه‌ین توتومونو بیر داها تصدیقله‌دی.
